Fejéhez tartott pisztolyával akarta bizonyítani a részeg orosz rendőr, hogy nincs már több golyó a tárban - 444
Fejéhez tartott pisztolyával akarta bizonyítani a részeg orosz rendőr, hogy nincs már több golyó a tárban
Horváth Bence Külföld 2018. november 1., csütörtök 9:23 177 449
Az orosz hírügynökségek számoltak be arról, hogy a dagesztáni Haszavjurt városának egyik rendőre meglehetősen mozgalmas estét kerekített magának: szolgálata végén rendesen berúgott, majd fegyverével elkezdett a levegőbe lövöldözni barátai társaságában.
Itt még nem volt vége a kalandoknak: ezután közölte barátaival, hogy már üres a tára, akik viszont nem értettek egyet vele, és figyelmeztették, még egy golyó lehet az automata pisztolyban.
A rendőr azonban ezt nem akarta elhinni, és hogy bizonyítsa igazát, fejéhez tartotta a fegyvert és meghúzta a ravaszt. Rutinos hírolvasóink már sejthetik, hogy nem számolnának be erről az esetről, ha a dagesztáni rendőr nem tévedett volna: természetesen volt még benne egy golyó, ami áthatolt a koponyáján, súlyos sérüléseket okozva a részeg férfinak.
Ugyanakkor csodával határos módon a rendőr túlélte az esetet, jelenleg is kritikus állapotban fekszik a kórházban.
Ha esetleg fel is épülne, a rendőri karrierjének tuti vége: szerdán a dagesztáni belügyminisztérium jelezte, hogy leszerelik a rendőrt, a felettese ellen pedig eljárást indítanak.
Herczeg Márk életmód május 28., csütörtök 19:37 920
Herczeg Márk környezetvédelem május 28., csütörtök 15:39 565